પછી નિરાશા સાથે નાયક ઉભા થયા. મિટિંગ ટેબલના છેડા પાસે આવીને, હતાશ વદને અને નિરાશ અવાજે અંગ્રેજીમાં સંબોધવાનું ચાલુ કર્યું, ‘સૉરી લેડિઝ ઍન્ડ જેન્ટલમેન. તમારા અગત્યના કામમાંથી તમને અહીં અચાનક બોલાવવા પડ્યા. તમારા બધાના મનમાં સવાલો સ્વાભાવિકપણે ઉઠતાં હશે કે આપણા મિશનની, માનવજાતની વધુ એક હરણફાળની જીતની ખુશાલીના આ પ્રસંગમાં એવું તો શું થયું છે કે અરજન્ટ મિટિંગ બોલાવવી પડી. હું તમને અમુક ઈમેજીસ બતાવવા માંગુ છું.’ ટેબલની વચ્ચોવચ્ચ ૩-ડ્ઢ પ્રોજેક્શન સ્ક્રિન ચાલુ થઇ અને પેલી તસ્વીરોનું વારાફરતી સ્ક્રોલ ડાઉન ચાલું થયું. બધા જ સંશોધકો હતા એટલે કોઈને સમજાવવાની જરૃર ન પડી. જેમ જેમ તસ્વીરો પસાર થતી જતી હતી તેમ તેમ બધાના ચહેરા ઉપર ચિંતાના ભાવ સ્પષ્ટપણે વધી રહેલા. છેલ્લી તસ્વીર તેના સ્કેલમાપ અને મંગળના બીજા બે રિસર્ચ સેન્ટરમાં ગોઠવાયેલા સુપરકમ્પ્યૂટર દ્વારા તારવવામાં આવેલું કન્ક્લુઝન જોઈને ઘણાંના મોઢામાંથી આહ્કારો નીકળી ગયો. હાજર સંશોધકો અને સુધીર નાયક વચ્ચે ટુ ધ પોઈન્ટ વાર્તાલાપ ચાલુ થયો.